CELEX: 32015D0545
Language: lt
Date: 1427760000000
Title: 2015 m. kovo 31 d. Komisijos įgyvendinimo sprendimas (ES) 2015/545, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai mikrodumblių Schizochytrium sp. aliejų (ATCC PTA–9695) kaip naują maisto sudedamąją dalį (pranešta dokumentu Nr. C(2015) 2082)

2.4.2015   
            
            
               LT
            
            
               Europos Sąjungos oficialusis leidinys
            
            
               L 90/7
            
         KOMISIJOS ĮGYVENDINIMO SPRENDIMAS (ES) 2015/545
   2015 m. kovo 31 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai mikrodumblių Schizochytrium sp. aliejų (ATCC PTA–9695) kaip naują maisto sudedamąją dalį
   
      
         (pranešta dokumentu Nr. C(2015) 2082)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2013 m. rugsėjo 18 d. bendrovė „DSM Nutritional Products“ pateikė Jungtinės Karalystės kompetentingoms institucijoms prašymą pateikti rinkai mikrodumblių Schizochytrium sp. aliejų, kuriame gausu dokozaheksaeno rūgšties (toliau – DHR), kaip naują maisto sudedamąją dalį. Mikrodumblių padermė nurodyta kaip Amerikos kultūrų tipų kolekcijos (ATCC) PTA- 9695 padermė.
            
         
               (2)
            
            
               2014 m. balandžio 2 d. Jungtinės Karalystės kompetentinga maisto kontrolės tarnyba pateikė pirminio vertinimo ataskaitą. Toje ataskaitoje padaryta išvada, kad dumblių aliejaus naudojimas atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (3)
            
            
               2014 m. balandžio 10 d. Komisija išsiuntė pirminio vertinimo ataskaitą kitoms valstybėms narėms;
            
         
               (4)
            
            
               buvo pareikšti pagrįsti prieštaravimai per Reglamento (EB) Nr. 258/97 6 straipsnio 4 dalies pirmoje pastraipoje numatytą 60 dienų laikotarpį. Pirmiausia buvo pareikšti prieštaravimai dėl padidinto DHR suvartojamo kiekio. Pagal Reglamento (EB) Nr. 258/97 7 straipsnio 1 dalį turėtų būti priimtas Sprendimas, kuriame atsižvelgiama į pareikštus prieštaravimus. Todėl pareiškėjas iš dalies pakeitė paraišką dėl maisto papilduose leidžiamo didžiausio DHR kiekio. Po šio pakeitimo ir pareiškėjui pateikus papildomų paaiškinimų valstybėms narėms ir Komisijai susirūpinimą kėlusių aspektų nebeliko;
            
         
               (5)
            
            
               Europos Parlamento ir Tarybos direktyvoje 2002/46/EB (2) nustatyti maisto papildams taikomi reikalavimai. Europos Parlamento ir Tarybos reglamente (EB) Nr. 1925/2006 (3) nustatyti maisto produktų papildymui vitaminais ir mineralais bei tam tikromis kitomis medžiagomis taikomi reikalavimai. Europos Parlamento ir Tarybos direktyvoje 2009/39/EB (4) nustatyti specialios mitybinės paskirties maisto produktams taikomi reikalavimai. Komisijos direktyvoje 96/8/EB (5) nustatyti maisto produktams, skirtiems sumažinto energijos kiekio dietoms svoriui mažinti, taikomi reikalavimai. Komisijos direktyvoje 1999/21/EB (6) nustatyti specialios medicininės paskirties dietiniams maisto produktams taikomi reikalavimai. Komisijos direktyvoje 2006/125/EB (7) nustatyti reikalavimai dėl perdirbtų grūdinių maisto produktų ir maisto kūdikiams bei mažiems vaikams. Komisijos direktyvoje 2006/141/EB (8) nustatyti specialios medicininės paskirties dietiniams maisto produktams taikomi reikalavimai. Mikrodumblių Schizochytrium sp. aliejų (ATCC PTA-9695) turėtų būti leidžiama naudoti nepažeidžiant tuose teisės aktuose nustatytų reikalavimų;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytą mikrodumblių Schizochytrium sp. aliejų (ATCC PTA-9695) galima pateikti Sąjungos rinkai kaip naują maisto sudedamąją dalį, nepažeidžiant Direktyvos 2002/46/EB, Reglamento (EB) Nr. 1925/2006, Direktyvos 2009/39/EB, Direktyvos 96/8/EB, Direktyvos 1999/21/EB, Direktyvos 2006/141/EB ir Direktyvos 2006/125/EB nuostatų, jei ši nauja maisto sudedamoji dalis naudojama II priede nurodytai paskirčiai ir neviršijami tame priede nustatyti didžiausi kiekiai.
   2 straipsnis
   Ženklinant maisto produktus, kurių sudėtyje yra mikrodumblių Schizochytrium sp. aliejaus (ATCC PTA-9695), kurį leidžiama naudoti šiuo sprendimu, rašomas jo pavadinimas „Mikrodumblių Schizochytrium sp. aliejus (ATCC PTA-9695)“.
   3 straipsnis
   Šis sprendimas skirtas bendrovei „DSM Nutritional Products“, 6480 Dobbin Road, Columbia, MD 21045, JAV.
   
      Priimta Briuselyje 2015 m. kovo 31 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).
   
      (3)  2006 m. gruodžio 20 d. Europos Parlamento ir Tarybos reglamentas (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (OL L 404, 2006 12 30, p. 26).
   
      (4)  2009 m. gegužės 6 d. Europos Parlamento ir Tarybos direktyva 2009/39/EB dėl specialios mitybinės paskirties maisto produktų (OL L 124, 2009 5 20, p. 21).
   
      (5)  1996 m. vasario 26 d. Komisijos direktyva 96/8/EB dėl maisto produktų, skirtų sumažinto energijos kiekio dietoms svoriui mažinti (OL L 55, 1996 3 6, p. 22).
   
      (6)  1999 m. kovo 25 d. Komisijos direktyva 1999/21/EB dėl specialios medicininės paskirties dietinių maisto produktų (OL L 91, 1999 4 7, p. 29).
   
      (7)  2006 m. gruodžio 5 d. Komisijos direktyva 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (OL L 339, 2006 12 6, p. 16).
   
      (8)  2006 m. gruodžio 22 d. Komisijos direktyva 2006/141/EB dėl pradinių mišinių kūdikiams ir tolesnio maitinimo mišinių, iš dalies keičianti Direktyvą 1999/21/EB (OL L 401, 2006 12 30, p. 1).
   
      I PRIEDAS
      
         Mikrodumblių Schizochytrium sp. aliejaus specifikacija (Amerikos kultūrų tipų kolekcija (ATCC) PTA- 9695)
      
      
                  Bandymas
               
               
                  Specifikacija
               
            
                  Laisvosios riebalų rūgštys
               
               
                  Ne daugiau kaip 0,4 %
               
            
                  Peroksidų skaičius (PS)
               
               
                  Ne daugiau kaip 5,0 meq/kg aliejaus
               
            
                  Nemuilinamosios medžiagos
               
               
                  Ne daugiau kaip 3,5 %
               
            
                  DHR kiekis
               
               
                  Ne mažiau kaip 35 %
               
            
                  Dokozapentaeno rūgštis (DPR) n-6
               
               
                  Ne daugiau kaip 6 %
               
            
                  Riebalų rūgščių transizomerai
               
               
                  Ne daugiau kaip 2,0 %
               
            
   
      II PRIEDAS
      
         Leidžiamas mikrodumblių Schizochytrium sp. aliejaus (Amerikos kultūrų tipų kolekcija (ATCC) PTA- 9695) naudojimas
      
      
                  Maisto produktų kategorija
               
               
                  Didžiausias leidžiamas DHR kiekis
               
            
                  Pieno produktai, išskyrus gėrimus pieno pagrindu
               
               
                  200 mg/100 g arba sūrio produktams – 600 mg/100 g
               
            
                  Pieno pakaitalai, išskyrus gėrimus
               
               
                  200 mg/100 g arba sūrio produktų pakaitalams – 600 mg/100 g
               
            
                  Tepieji riebalai ir padažai
               
               
                  600 mg/100 g
               
            
                  Pusryčių javainiai
               
               
                  500 mg/100 g
               
            
                  Maisto papildai
               
               
                  Gamintojo rekomenduojama paros dozė eiliniams vartotojams – 250 mg DHR
                  Gamintojo rekomenduojama paros dozė nėščiosioms ir žindančioms moterims – 450 mg DHR
               
            
                  Direktyvoje 96/8/EB nurodyti maisto produktai, skirti sumažinto energijos kiekio dietoms svoriui mažinti
               
               
                  250 mg/pakaitiniame maiste
               
            
                  Kiti specialios mitybinės paskirties maisto produktai, kaip apibrėžta Direktyvoje 2009/39/EB, išskyrus pradinio maitinimo kūdikių mišinius ir tolesnio maitinimo mišinius
               
               
                  200 mg/100 g
               
            
                  Specialios medicininės paskirties dietiniai maisto produktai
               
               
                  Laikantis konkrečių asmens, kuriam skirtas produktas, mitybos reikalavimų
               
            
                  Kepiniai (duona ir bandelės), saldūs sausainiai
               
               
                  200 mg/100 g
               
            
                  Javainių batonėliai
               
               
                  500 mg/100 g
               
            
                  Maisto ruošimui skirti riebalai
               
               
                  360 mg/100 g
               
            
                  Nealkoholiniai gėrimai (įskaitant pieno produktų pakaitalus ir gėrimus pieno pagrindu)
               
               
                  80 mg/100 ml
               
            
                  Pradinio maitinimo kūdikių mišiniai ir tolesnio maitinimo kūdikių mišiniai
               
               
                  Naudojami pagal Direktyvą 2006/141/EB
               
            
                  Perdirbti grūdiniai maisto produktai ir maistas kūdikiams bei mažiems vaikams, įskaitant tuos, kurie naudojami pagal Direktyvą 2006/125/EB
               
               
                  200 mg/100 g